Novromaniko

La arta stilo Novromaniko estas unu el pluraj nostalgiecaj stiloj de la 19a jarcento, per kiuj la arto, ĉefe la arkitekturo, manke de propraj formoj revivigis la stilojn de la antaŭaj jarcentoj. La komenco de tio estas la klasicismo, kiu kopiis formojn de antikvaj grekaj kaj romiaj konstruaĵoj. Sekvis Novgotiko, Novromaniko, Novrenesanco, Novbaroko kaj ankaŭ Novrokoko. Fine de la 19a jarcento foje oni bunte miksis plurajn stilojn en novaj konstruaĵoj.

Kvankam historie unue aperis la arkitekta stilo Romanika kaj nur tre poste Gotika, dum la 19a jarcento Novgotiko aperis antaŭ Novromaniko. En la tre nacieca Germanio de la "dua imperia regno" (1871 ĝis 1918) formiĝis la opinio, ke la antaŭe favorata gotika stilo ne estis specife germana, sed origine devena el Francio. La pli fruan stilon romanikan oni kredis tipe germana, kaj tial aparte en la landopartoj tre influitaj de Prusio komencis uzi la Novromantikan stilon grandkvante dum konstruado de novaj, imponaj konstruaĵoj.

Multaj preĝejoj, sed ankaŭ registaraj konstruaĵoj, lernejoj kaj muzeoj ekhavis novromanikan "vizaĝon". La urboj tiuepoke pro la forta industriigo rapide kreskis kaj oni tre multe konstruis. Stilisme oni ne nur uzis elementojn el la stilo romanika de okcidenta Eŭropo, sed ankaŭ el tiu, pli impona kaj festa, de Bizanco.

 Ekzemplaj konstruaĵoj en novromanika stilo 
 Germanio 
 la fortikaĵo Dankwarderode en Braunschweig
 la Savanto-preĝejo en Bad Homburg
 la ĉefepiskopa sidejo en Freiburg
 la Sankta-Kruco-preĝejo en Gladbeck
 la Imperiestro-Vilhelmo-Memoropreĝejo en Berlino
 la eksa prusa provinca registarejo en Koblenz
 la preĝejo Ringkirche en Wiesbaden

 Britio 
 la naturhistoria muzeo de Londono

 Svisio 
 la urba preĝejo de Glarus

 Hungario 
 la Preĝejo Fogadalmi en Szeged




Kategorio:Arkitekturaj stiloj
Kategorio:Arto de la 19-a jarcento